**นักศึกษาคณะสัตวแพทยศาสตร์ มข. ฝึกงานในรายวิชาสหกิจศึกษา ณ School of Veterinary Medicine, Faculty of Veterinary Science, Rakuno Gakuen University   
ประเทศญี่ปุ่น**

ในช่วงระว่างวันที่ 16 มกราคม – 13 เมษายน 2560 ที่ผ่านมา นักศึกษาคณะสัตวแพทยศาสตร์ มหาวิทยาลัยขอนแก่น ชั้นปีที่ 6จำนวน 2 คน ได้แก่ **นศ.สพ.สุภาพร นำประดิษฐ์** และ **นศ.สพ.จีระกิติ์ จอมวรวงศ์** ได้เดินทางไปฝึกงานในรายวิชาสหกิจศึกษา ณ **School of Veterinary Medicine, Faculty of Veterinary Science, Rakuno Gakuen University (RGU) ประเทศญี่ปุ่น** โดยนักศึกษาทั้งสองคนได้ทำการฝึกงานด้านสัตว์เล็ก ในหน่วย Oncology / Soft tissue surgery ซึ่งรูปแบบการฝึกงานเป็นการเรียนการสอนแบบเวียนหน่วย (Clinic Rotation) ร่วมกับนักศึกษาญี่ปุ่น นอกจากนั้นนักศึกษาทั้งสองคนยังได้มีโอกาสรับการตรวจรับเคสกับอาจารย์ผู้สอน เข้าเรียนคาบบรรยาย ได้เรียนการอัลตร้าซาวน์, X-Ray, CT-scan, MRI รวมถึงการเข้าดูการผ่าตัดต่างๆ และก่อนเดินทางกลับประเทศไทย นักศึกษาทั้งสองคน ได้รับมอบหมายให้ทำการรายงานกรณีตัวอย่างที่ตนเองสนใจ (Case report) ให้แก่อาจารย์ผู้ดูแลที่ RGU เพื่อทำการประเมิน โดยในส่วนของ **นศ.สพ.สุภาพร นำประดิษฐ์** ได้ทำกรณีศึกษาในหัวข้อ Monitoring of plasma histamine concentration for diagnosis and treatment in canine mast cell tumor: preliminary study from 2 cases โดยมี **Prof. Kadosawa Tsuyoshi** จาก RGU Animal Medical Center เป็นอาจารย์ที่ปรึกษาและคอยดูแลให้คำแนะนำตลอดการฝึกงาน และในส่วนของ **นศ.สพ.จีระกิติ์ จอมวรวงศ์** ได้ทำกรณีศึกษาในหัวข้อ Total cystectomy and uretero-preputial anastomosis with transitional cell carcinoma in a 10 year old dog โดยมี **Prof. Kadosawa Tsuyoshi** เป็นอาจารย์ที่ปรึกษา ซึ่งการเดินทางไปฝึกงานในรายวิชาสหกิจศึกษา ณ **School of Veterinary Medicine, Faculty of Veterinary Science, Rakuno Gakuen University** ประเทศญี่ปุ่น ในปีนี้ ถือว่าเป็นการเดินทางไปฝึกงานครั้งที่สอง ภายใต้ความร่วมมือทางด้านวิชาการ (MOU) หลังจากนักศึกษาจากคณะสัตวแพทยศาสตร์ มหาวิทยาลัยขอนแก่นกลุ่มแรก จำนวน 2 คน ได้เดินทางไปฝึกงานในรายวิชาสหกิจศึกษา ที่ RGU ครั้งแรกในปี 2558

ทั้งนี้ทางคณะได้สนับสนุนงบประมาณจำนวนหนึ่งในการออกฝึกสหกิจในครั้งนี้ เนื่องจากคณะเล็งเห็นว่าการเดินทางไปฝึกงานในรายวิชาสหกิจศึกษา ณ ต่างประเทศนั้น ก่อให้เกิดประโยชน์โดยตรงต่อตัวนักศึกษาอย่างมาก โดยเฉพาะอย่างยิ่ง ในเรื่องของประสบการณ์ของการใช้ชีวิตในต่างประเทศ ซึ่งจะทำให้นักศึกษาสามารถเพิ่มศักยภาพให้กับตนเองในหลายๆด้าน เช่น การทำงานในสถานที่จริงร่วมกับชาวต่างชาติ การสื่อสารโดยใช้ภาษาสากล ฯลฯ อีกทั้งเป็นการยังส่งเสริมความเป็นนานาชาติสู่คณะ และมหาวิทยาลัยขอนแก่นอีกทางหนึ่งด้วยด้วย